Návrh
Uznesenie vlády Slovenskej republiky
č. ...
z ...

k materiálu návrh na dobudovanie digitalizačného pracoviska Slovenskej digitálnej knižnice – detašovaného pracoviska Slovenskej národnej knižnice vo Vrútkach s vecným, časovým a finančným harmonogramom 

Číslo materiálu: |
Predkladateľ: | minister kultúry Slovenskej republiky
Vláda

A. 	schvaľuje 
 
A. 1. 	Návrh na dobudovanie digitalizačného pracoviska Slovenskej digitálnej knižnice – detašovaného pracoviska Slovenskej národnej knižnice vo Vrútkach s vecným, časovým a finančným harmonogramom;

B. 	ukladá 
ministrovi kultúry 
B. 1. 	zabezpečiť dofinancovanie projektu digitalizačného pracoviska Slovenskej digitálnej knižnice – detašovaného pracoviska Slovenskej národnej knižnice vo Vrútkach v súlade s predkladaným vecným, časovým a finančným harmonogramom, 
do 30. apríla 2011

B. 2. 	zabezpečiť kompletné dobudovanie celého objektu digitalizačného pracoviska Slovenskej digitálnej knižnice – detašovaného pracoviska Slovenskej národnej knižnice vo Vrútkach v súlade s predkladaným vecným, časovým a finančným harmonogramom,  
do 31. decembra 2013

B. 3. 	pri príprave návrhu rozpočtu verejnej správy zaradiť medzi priority rozpočtovej kapitoly Ministerstva kultúry Slovenskej republiky v rokoch 2011 – 2013 finančné požiadavky na dobudovanie digitalizačného pracoviska Slovenskej digitálnej knižnice – detašovaného pracoviska Slovenskej národnej knižnice vo Vrútkach, 
priebežne do konca roka 2013

ministrovi financií 
B. 4. 	zvýšiť limit kapitálových výdavkov rozpočtovej kapitoly Ministerstva kultúry Slovenskej republiky na rok 2011 vo výške 1.331.371,99 EUR na financovanie etapy projektu digitalizačného pracoviska Slovenskej digitálnej knižnice – detašované pracoviska Slovenskej národnej knižnice vo Vrútkach v zmysle vecného, časového a finančného harmonogramu, 
pri návrhu rozpočtu na roky 2011 -- 2013

B. 5. 	zohľadniť pri príprave štátneho rozpočtu na roky 2012 – 2013 v rozpočtovej kapitole Ministerstva kultúry Slovenskej republiky výdavky na dobudovanie celého objektu digitalizačného pracoviska Slovenskej digitálnej knižnice – detašovaného pracoviska Slovenskej národnej knižnice vo Vrútkach v zmysle vecného, časového a finančného harmonogramu.  
priebežne pri príprave rozpočtu verejnej správy na roky 2012 -- 2013

Vykonajú:

minister kultúry 
minister financií